На основу члана 63. став 1. Закона о Јавним набавкама ( Службени гласник РС бр. 68/15) објављује

**ИЗМЕНУ КОНКУРСНЕ ДОКУМЕНТАЦИЈЕ**

за Јавну набавку број 5/20/606006 **МАШИНСКА ОПРЕМА**

Измена се односи на **УПУТСТВО ПОНУЂАЧИМА КАКО ДА САЧИНЕ ПОНУДУ тачка 9. Став 6. , 7. и 8. и сада гласе**

* Укупна вредност понуде без ПДВ-а, износ ПДВ-а и укупна вредност понуде са ПДВ-ом. У вредност понуде поред трошкова добара морају да буду укључени трошкови транспорта, трошкови осигурања, зависни трошкови и сл.

(**Цене у понуди могу бити исказане у динарима или еврима, укључујући елементе њене структуре (нпр. увоза, транспорта, атеста (сертификата)**  **и друге зависне трошкове) на паритету ДДП Ресавица - централни магацин (Incoterms 2010).**

За предрачун у динаре користи се средњи курс Народне Банке Србије на дан отварања Понуда - члан 19. ЗЈН.

Понуђене цене морају бити коначне и не могу се мењати након закључења или у току извршења уговора.

Ако је у Понуди исказана неуобичајено ниска цена, Наручилац ће поступити у складу са чланом 92. Закона о јавним набавкама (Сл. Гласник РС 124/2012,14/2015 и 68/2015).

* **Начин фактурисања**,

Фактурисање се врши у еурима или динарима (обавеза за домаће понуђаче). Уколико је понуда и уговорене обавезе у еурима а фактурисање се врши у динарима, за прерачун у динаре користи се средњи курс Народне Банке Србије важећи на дан испоруке робе.

* Рок и начин плаћања

Наручилац не прихвата авансно плаћање. Рок плаћања по уговореним обавезама је 45 дана од дана пријема исправног рачуна на архиви Наручиоца. Уз рачун који је насловљен на наручиоца, Испоручилац је обавези да достави копију поруџбенице, копију отпремнице за испоручена добра и/или записника о квантитативном пријему добара (без примедби) са читко написаним именом и презименом, потписом и бројем личне карте

овлашћеног лица Наручиоца које је примило добра, Записник квалитативном пријему добара (без примедби),који потписују одговорна лица Наручиоца и Испоручиоца, јер једино у том случају се сматра да је примљен

исправан рачун.

Плаћање се врши искључиво у динарима.

Уколико је фактура у еурима, за прерачун у динаре користиће се средњи курс Народне Банке Србије важећи на дан испоруке робе.

Измена се односи на **УПУТСТВО ПОНУЂАЧИМА КАКО ДА САЧИНЕ ПОНУДУ тачка 13. и сада гласи:**

Понуђачи су у обавези да доставе средства финансијског обезбеђења, и то:

**- соло бланко меницу** за озбиљност понуде, оверену печатом и потписану од стране лица овлашћеног за заступање, у вредности од 10% од укупне вредности понуде без ПДВ-а са роком важења до дана објављивања обавештења о додели уговора или обустави поступка на Порталу јавних набавки. Уз меницу је потребно доставити следећу документацију: захтев за регистрацију менице оверен од пословне банке, менично овлашћење на обрасцу датом у конкурсној документацији и копију картона депонованих потписа овлашћених лица, или **оригинал банкарску гаранцију** за озбиљност понуде насловљену на Јавно предузеће за подземну експлоатацију угља – Ресавица, у износу од 10% од вредности понуде без ПДВ, са клаузулама: неопозива, безусловна, наплатива на први позив и без права на приговор, са роком важења до дана објављивања Обавештења о закљученом уговору или Обавештења о обустави поступка на Порталу јавних набавки.

Измена се односи на образац изјаве о гаранцијама страна 140 где се тачка 5 брише у целости а тачка 4. сада гласи

Као минимум Вашег финансијског обезбеђења за извршење уговорних обавеза доставићемо **бланко сопствену меницу** са меничним овлашћењем у висини 10% од уговорене вредности набавке без ПДВ-а, са роком важења од 30 дана дуже од рока за извршење уговора или **оригинал банкарску гаранцију** насловљену на Јавно предузеће за подземну експлоатацију угља – Ресавица, у износу од 10% од вредности понуде без ПДВ, са клаузулама: неопозива, безусловна, наплатива на први позив и без права на приговор, са роком важности 30 дана дуже од понуђеног рока за извршење посла, с тим да евентуални продужетак рока извршења уговора има за последицу и продужење рока важења банкарске гаранције.

У случају доделе Уговора, у року који нам Ви одредите, а пре потписивања Уговора, обавезујемо се да ћемо доставити средство финансијског обезбеђења за извршење уговорних обавеза.

Измене се односе на моделе уговора за све партије на:

члан 3 где сада стоји

,,Укупна вредност уговора без ПДВ-а износи \_\_\_\_\_\_\_\_\_\_\_\_\_\_\_\_\_ динара/евра.

ПДВ износи \_\_\_\_\_\_\_\_\_\_\_\_\_\_\_\_\_ динара/евра.

Укупна вредност уговора са ПДВ-ом износи \_\_\_\_\_\_\_\_\_\_\_\_\_\_\_\_\_ динара/евра. „

Члан 4. где сада стоји у ставу 4.

Плаћање ће се вршити у динарима. Уколико је фактура у еврима, плаћање ће се вршити у динарима, у динарској противвредности по средњем курсу Народне Банке Србије важећем на дан испоруке робе.

И члан 5. где сада стоји:

Продавац се обавезује да при закључењу уговора достави средство финансијског обезбеђења за извршење уговорних обавеза:

1) бланко сопствену меницу, оверену печатом и потписану од стране лица овлашћеног за заступање и регистровану у складу са Одлуком НБС о ближим условима, садржини и начину вођења Регистра меница и овлашћења (''Службени гласник РС'' бр. 56/2011, 80/2015,76/2016);

- Менично овлашћење да се меница у износу од 10% од вредности уговора без ПДВ-а, без сагласности понуђача може поднети на наплату у случају неизвршења уговорних обавеза по закљученом уговору, са роком важења од 30 дана од дана истека рока за испуњење обавезе Продавца која је предмет обезбеђења, с тим да евентуални продужетак рока извршења уговорних обавеза има за последицу и продужење рока важења менице и меничног овлашћења;

- Потврду о регистрацији менице;

- копију картона депонованих потписа код банке на којим се јасно виде депоновани потпис и печат Продавца, оверен печатом банке са датумом овере.

**Или** 2) **оригинал банкарску гаранцију** насловљену на Јавно предузеће за подземну експлоатацију угља – Ресавица, у износу од 10% од вредности понуде без ПДВ, са клаузулама: неопозива, безусловна, наплатива на први позив и без права на приговор, са роком важности 30 дана дуже од понуђеног рока за извршење посла, с тим да евентуални продужетак рока извршења уговора има за последицу и продужење рока важења банкарске гаранције.

У складу са одредбама члана 63.Закона о Јавним набавкама ( Службени гласник РС бр. 68/15) ова измена представља допуну конкурсне документације за Јавну набавку бр. 5/20/606006 **МАШИНСКА ОПРЕМА** и постаје њен саставни део.

Измењена конкурсна документација биће постављена на порталу УЈН и на сајту www.jppeu.rs